Morristown Memorial Hospital Volunteer Badge Holder
Volunteer Lanyard Green Volunteer Safety Breakaway Neck Lanyard FREE POSTAGE
Clip-Eze PRE-OWNED 12pc Lot Nurse Volunteer Holiday SA Wynoes 2018: Uitdagings in die wingerd, verrassings in die kelder - AgriOrbit
Home Agri News SA Wynoes 2018: Uitdagings in die wingerd, verrassings in die kelder
SA Wynoes 2018: Uitdagings in die wingerd, verrassings in die kelder
Volgens die wynbedryfliggaam Vinpro is die 2018-oes, wat op 1 220 920 ton sowat 15% kleiner as in 2017 is, aanvanklik selfs laer geskat.
“Die Suid-Afrikaanse wynbedryf is reeds baie divers weens wisseling in klimaat en terroir tussen die onderskeie streke. Dit was egter hierdie jaar selfs moeiliker om te veralgemeen, aangesien die toestande wesenlik verskil van een streek en selfs van een plaas tot die volgende, na gelang van toegang tot water, die prioritisering van ander gewasse op die plaas en hoe die wingerd die droogte hanteer het,” sê Francois.
“Die aantal druiwetrosse het aanvanklik belofte ingehou, maar die korrels was heelwat kleiner as gewoonlik, wat die totale tonnemaat beïnvloed het. Kleiner korrels het gewoonlik goeie kleur en geurintensiteit en hierdie, tesame met koeler weer in parstyd, het druk op wingerde verlig en gehalte bevorder.”
“Die standaard van die wyne wat ons plaaslik en oorsee verkoop móét met die res van die wêreld se wyne meeding. Dit toon ware karakter, nie net van die gehalte van ons terroir nie, maar ook van ons wynmakers wat by uitdagende toestande van hierdie aard aanpas en dit oorkom om volhoubaar te bly.”
“Ek haal my hoed af vir Suid-Afrikaanse wyndruifprodusente en wynmakers wat hul praktyke in die wingerd en kelder aangepas het om die effek van die watertekorte te versag. Ons hoop van harte die 2018-winter breek die droogte en die wingerde herstel genoeg in die aanloop tot die 2019-wyndruifoes,” sê Francois.
Suid-Afrika is die agtste grootste wyndruifprodusent ter wêreld en produseer nagenoeg 4% van die wêreld se wyn. Die wynbedryf dra R36 miljard tot die land se bruto binnelandse produk (BBP) by en verskaf werk aan nagenoeg 290 000 mense.
Die 2018-wynoes – sap en konsentraat vir nie-alkoholiese doeleindes, wyn vir brandewyn en distilleerwyn ingesluit – sal na raming 948,3 miljoen liter beloop, bereken teen ŉ gemiddelde verhaling van 777 liter per ton wyndruiwe.
Ná aanvanklike stadige lootgroei het wingerde vinniger gegroei namate temperature na die einde van November begin styg het. Hoewel Desember en Januarie warm was, met temperature naby 35°C, het die streke geen van die gewone hittegolwe beleef nie.
“Verbruikers kan uitsien na ŉ paar baie goeie wyne uit die 2018-oes,” sê Francois.
Wynmakers is in hierdie stadium gelukkig met die algemene wyngehalte, ondanks die uitdagende toestande vroeër in die seisoen en beperkte waterbronne.
Die droë, warm weer het gesonde druiwe en klein korrels met goeie intensiteit tot gevolg gehad. Groter wisseling tussen nag- en dagtemperature in die rypwordperiode het kleur- en geurvorming ŉ verdere hupstoot gegee – ŉ teken van uitsonderlike gehalte wyne.
Oorsig van die streke:
Klein Karoo: Hoewel die oes kleiner was, sal die rooiwyne ŉ dieper kleur hê danksy kleiner korrels, en die witwyne het vars eienskappe.
Noord-Kaap: Chenin Blanc-produksie het ietwat verhoog, maar Colombar, die grootste bydraende kultivar in die streek, is die meeste deur rypskade in sekere areas beïnvloed.
Swartland: ŉ Onverwagse goeie jaar in wyngehalte, ondanks ŉ kleiner oes weens waterstremming in hierdie droëlandstreek.
Worcester: Een van die mees uitdagende seisoene nóg weens waterbeperkings en ryp, maar wyndruifprodusente en wynmakers was innoverend in die wingerd en kelder om goeie wyne te produseer. – Persverklaring
Besoek www.vinpro.co.za vir meer inligting.
Industry statistics 2018
Grootplaas: Die SA sagtevrugtebedryf
Dinsdag, 31 Januarie 2017, se episode van Grootplaas het afgeskop met 'n kykie na die…
Graan SA en die verbruiker
Hennie Maas is onlangs na ’n Graan SA-geleentheid in Pretoria genooi. Hy het hier met…
Meer oor die SA Kaasfees op die Groot Ontbyt
Suid-Afrika se Kaasfees vind eersdaags van 30 April tot 2 Mei by Sandringham in die…
Previous articleRoelo van Heerden oor Merino Classic 2018
Next articleTyd om met innovering in die melkbedryf te spog
Organic cranberry grows after notable decline
VIDEO: What is nutrient sparing?